kardosdrur/scandi-wiki huggingface dataset:
Jernbanestation

En jernbanestation (nu også kaldet togstation eller blot station) er et sted, hvor tog standser. Passagerer kan stige på eller af tog. Stationer har som regel en eller flere stationsbygninger og et antal perroner. Det kan også være et sted uden passagerekspedition som Skelbæk Station (på S-banen ved Dybbølsbro Station) ved København.

Specifikationer 
Nogle stationer har kun et enkelt spor som Øster Toreby, mens andre kan have langt over 20 spor.

De fleste stationer i Danmark har billetautomater, der kan benyttes døgnet rundt. I åbningstiden kan passagerne flere steder serviceres i et billetkontor med kiosk. Før i tiden var det normalt at langt de fleste stationer havde billetsalg via en billetluge, og på større stationer var der også dragere, som tilbød at bære bagage og mindre gods mod kontant betaling, og eventuelt fragte disse til en ønsket adresse.

Passagernes ind- og udstigning sker normalt via en perron. Er der to eller flere spor, er der som regel flere perroner med adgang via overgange i niveau (perronovergange), overgangsbroer, eller tunneller under sporene.

Sikkerhedsmæssigt er der typisk en gul markering af, hvor langt passagererne må gå, når der ikke holder et tog ved perron. Skærmdøre er sikrere alternativ, og de benyttes bl.a. i Københavns Metros stationer.
En jernbanestation er altid dækket af indkørselssignaler.

Jernbaneteknisk definition 
Jernbaneteknisk bruges betegnelsen station om et togekspeditionssted, der deltager i den sikkerhedsmæssige afvikling af toggangen som togfølgestation. Mange ekspeditionssteder – som Nørreport og Øster Toreby – er ikke egentlige stationer, men holdesteder. De skal betegnes trinbræt/Standsningssted. Såkaldte krydsningstationer er også defineret som stationer, og kræver at der er etableret et sidespor og sporskifter således at et tog kan afvente et tog i den anden retning, der så benytter det andet spor således at de sikkert kan krydse hinanden på den samme banestrækning.

Sproglig Definition 
Jf. Den Danske Ordbog defineres en station som en holdeplads for tog hvor passagerer kan stige af og på. Ud fra denne definition kan holdesteder og trinbrætter mv. på eksempelvis S-togsnettet og Aarhus Letbane også betegnes som stationer, hvilket også er sådan de betegnes i daglig tale, af pressen samt af operatørerne selv

Trafik 
Mange stationer bruges ikke kun til en enkelt transportform, men også til decideret omstigning. Nørreport Station servicerer fx både regionaltog, S-tog, metro og busser. Af den grund er Nørreport station den mest trafikerede station i hele Danmark.

For at afvikle en flydende trafik er det vigtigt at strukturen og organiseringen fungerer på en station. Hvis et tog går i stå på en enkeltsporet station, som Øster Toreby eller i Københavns Metro, kan andre tog ikke passere. I nogle tilfælde kan problemet som i metroen løses ved hjælp af sammenfletningskamre og sporskifter.

Se også 

 Holdested
 Hovedbanegård
 Jernbane
 Trinbræt

Referencer
Pudder

Pudder er et kosmetikprodukt. Dets konsistens kan være enten løst eller presset (dvs. det lægges på med en dertil indrettet pudderkvast eller svamp).

Pudder skal bruges på huden, typisk for at dække eventuelle småfejl bumser eller ar. Pudder kan også, gøre sådan at du kan få en anden hudfarve, altså hvis du er bleg, kan man bruge en lidt mørkere pudder, så du får en anden nuance.Pudder har forskellige nuancer, som kan tilpasses enhver hudtype.

Historie 
I renæssancen brugte kvinderne helt hvidt pudder i ansigtet. Dog indeholdte dette pudder tungmetaller og bly, der slog revner i huden. Derfor døde mange mennesker i en ung alder af blyforgiftning. Dog har videnskaben videreudviklet pudderet, som i dag kan bruges uden problemer. Ludvig 14. holdt ikke af pudder og tog det ikke i brug før mod slutningen af sin regeringstid. Det kom ikke i almindelig brug før i 1690'erne – Samuel Pepys nævner det slet ikke i sin dagbog,  som han førte frem til 1669.

Påførelse 
Man kan bruge presset pudder alene på huden, uden en foundation/makeupcreme under. Det løse pudder skal derimod lægges over en foundation for at få det til at holde hele dagen og gøre huden mat.
Dog skal man huske på at pudder kan indeholde allergifremkaldende stoffer. Man kan vælge et produkt uden parfume og E-numre – men samtidig være opmærksom på, at der i kosmetik uden konserveringsmidler, kan udvikles bakterier og svampe, der i sig selv kan fremkalde allergi.

Henvisninger 

Kosmetik
King Ghidorah

King Ghidorah er en fiktiv trehovedet drage fra Godzilla, der kæmper mod Godzilla.

Han dukkede først op i filmen "Ghidorah: the Three-Headed Monster". Han ankom med en meteor efter at have udslettet beboerne på planeten Venus. Han blev nedkæmpet af Godzilla, Rodan og Mothra.

Ghidorah vendte tilbage i filmen "Invasion of the Astro Monster" hvor rumvæsener fra Planet X(En hemmelig planet bag Jupiter) ønsker hjælp med at bekæmpe Ghidorah.

I en anden tidslinje blev han skabt, da onde rumvæsener der forklædte sig som videnskabsmænd fra fremtiden ville ødelægge Japan ved at forhindre Godzilla i at blive skabt og i stedet skabe King Ghodorah.

Filmserien 
 Ghidorah, the Three-Headed Monster (1964) 
 Invasion of Astro-Monster (1965) 
 Destroy All Monsters (1968) 
 Godzilla vs. Gigan (1972) 
 Godzilla vs. King Ghidorah (1991) 
 Rebirth of Mothra (1996) 
 Rebirth of Mothra III (1998) 
 Godzilla, Mothra and King Ghidorah: Giant Monsters All-Out Attack (2001)  
 Godzilla: Final Wars (2004)

Se også 
Godzilla
Rodan
Mothra
Anguirus
Mechagodzilla

Kaiju
Rodan

Rodan er en fiktiv flyveøgle introduceret første gang i Rodan i 1956.

Filmserien 
 Rodan (1956) 
 Ghidorah, the Three-Headed Monster (1964) 
 Invasion of Astro-Monster (1965) 
 Destroy All Monsters (1968) 
 Godzilla vs. Mechagodzilla II (1993) 
 Godzilla: Final Wars (2004)

Se også 
Godzilla
Mothra
King Ghidorah
Anguirus
Mechagodzilla

Kaiju
Ledemotiv

Ledemotiv (ty. Leitmotiv, fr. motif conducteur) er en kort musikalsk frase, som associerer til stemninger, personer, hændelser, steder osv.

Teknikken blev introduceret af Richard Wagner og anvendes frem for alt i Tristan og Isolde, Nibelungens Ring, Mestersangerne i Nürnberg og Parsifal. Wagner anvendte ledemotivet meget systematisk og opbyggede  operaerne på ledemotiver.

I Nibelungens Ring findes ledemotiv for:
 Valhal
 Frejas skønhed og kærlighed
 Nibelungendværgene
 Siegmund
 Kærligheden mellem Siegfried og Sieglinde
 Hundings rå styrke
 Brünhilde
 Mime (haltende gang)
 ...

Wagner mente, at ville man fortolke en novelle igennem opera, måtte man hæfte bestemte ledemotiver på de enkelte personer og steder, så man kunne genkende dem, når man hørte deres ledemotiv. Ledemotivet kunne spilles hurtigere eller langsommere eller med variationer, alt efter de følelser, man ønskede at vække. Ledemotivet kommenterer sangernes sindstilstand, som ville svare til det toneleje en forfatter ville lægge i oplæsningen af sin novelle for at udtrykke en sindstilstand, men som personen ikke nødvendigvis udtrykker åbent. Ledemotiver er også oplagte til at kæde situationer sammen. Musikken går ind og ”kommenterer” operaen og får dermed en vigtig rolle i operaens helhed. Musikken skulle ikke længere ”bare” være smuk og imponerende; den skulle inddrages i det dramatiske forløb og understrege operaens stemning, handling og personernes følelser. 

Teknikken er også brugt af Puccini, Richard Strauss, Jules Massenet og Claude Debussy, og den har været anvendt tidligere.

Eksterne henvisninger 
 Eksempel på ledemotiv fra Wagners Rhinguldet  

Musikteori
Kevin Jonas

Paul Kevin Jonas II (født 5. november 1987) er en amerikansk musiker, som er medlem af Jonas Brothers, et pop rock-band han lavede med sine yngre brødre Joe og Nick.

Karriere

Sang 
I starten af 2005, hørte Columbia Records' nye direktør, Steve Greenberg, på Nicks plade. Selvom Greenberg ikke kunne lide albummet, kunne han godt lide Nicks stemme.  

Efter at have hørt sange, "Please Be Mine", skrevet og opført af alle brødrene, besluttede Daylight/Columbia Records at skrive kontrakt med alle tre, som en gruppe. Efter de skrev kontrakt med Columbia, overvejede brødrene at kalde deres gruppe "Sons of Jonas" ("Sønner af Jonas") før de besluttede sig for navnet "Jonas Brothers".

It’s About Time brødrenes første album, blev udgivet d. 8. august 2006. Ifølge bandets manager, var det kun en ”begrænset udgivelse” på lidt over 50.000 eksemplarer. Da Sony ikke var interesseret i at promovere bandet yderligere, overvejede Jonas Brothers at skifte selskab. Bandet blev til sidst droppet af Columbia Records i starten af 2007.

Efter at have været uden plade selskab i kort tid, skrev Jonas Brothers kontrakt med Hollywood Records i februar 2007. Omtrent samtidig, begyndte brødrene at være med i Baby Bottle Pops reklamer, hvor de synger jinglen. Den yngste bror Frankie, også er med.  Deres andet album, opkald efter bandet, Jonas Brothers, blev udgivet d. 7 august, 2007. Den nåede nummer 5 på Billboard Hot 200 hitliste, i løbet af dens første uge.
 
Jonas Brothers' tredje studiealbum,  A Little Bit Longer, blev udgivet i USA d. 12 august 2008.
D. 16. juni 2009 udgav Jonas Brothers deres fjerde album, Lines, Vines and Trying Times.

Skuespil 
D. 17 august 2007, var Kevin, sammen med sine brødre, gæstestjerne i en episode af tv-serien Hannah Montana.  Episoden debuterede sammen med High School Musical 2 og et smugkig på Disney Channels nye serie Phineas og Ferb. Episoden brød ”basic cable”-rekorder, med en rekord på 10,7 millioner seere og blev ”basic cables” mest sete serie telecast nogensinde.  

Kevin og hans brødre filmede en Disney Channel Original Movie kaldet Camp Rock, hvor de spillede et bandt ved navn "Connect Three". Kevin spiller rollen som "Jason", en guitarist. Filmen havde premiere d. 20. juni 2008 i USA på Disney Channel.

Personlige liv 
Kevin blev født i Teaneck, New Jersey, som søn af Denise, en forhenværende tegnesprogslærer og sanger, og Paul Kevin Jonas, en sangskriver, musiker og ordineret præst ved en ”Assemblies of God” en pinsekirke.

Kevin blev forlovet med Danielle Deleasa, en tidligere frisør fra New Jersey, d. 1 juli 2009. For at annoncere Kevin og Danielles forlovelse, sendte Kevins mor og far, følgende e-mail ud på bandets mailliste, og skrev den også på bandets hjemmeside og fanside:
 

Kevin og Danielle blev gift den 19. december 2009 i New York på Oheka Castle. Gæstelisten bestod bl.a. af Demi Lovato og Nicole Anderson, der spiller Macy Misa i deres tv-serie: "Jonas".

Filmografi

Diskografi

Referencer

Eksterne henvisninger 

 
 
 

Personer fra New Jersey
Sangere fra USA
Jonas Brothers
Læderkrone

Læderkrone (Ptelea) er en slægt med ganske få arter, der er udbredt i Nordamerika fra Ontario i Canada til Oaxaca i det sydlige Mexico. Det er løvfældende buske eller små træer med spredtstillede, oftest 3-koblede blade. Småbladene er mere eller mindre helrandede med gennemskinnelige kirtler. Blomsterne er 5-tallige og regelmæssige, samlet i endestillede stande. Frugterne er flade, vingede nødder med to frø.

 Kløver-Læderkrone (Ptelea trifoliata)
 Ptelea aptera

Note

Rude-familien
Gamera

Gamera er et fiktivt monster i form af en muteret kæmpeskildpadde, der har været med i 12 film. Det blev første gang introduceret i 1965.

Gamera-filmserien 
Gamera (1965)
Gamera vs. Barugon (1966)
Gamera vs. Gyaos  (1967)
Gamera vs. Viras  (1968)
Gamera vs. Guiron (1969)
Gamera vs. Jiger (1970)
Gamera vs. Zigra (1971)
Gamera: Super Monster (1980)
Gamera: Guardian of the Universe (1995)
Gamera 2: Attack of Legion (1996)
Gamera 3: Awakening of Irys (1999)
Gamera the Brave (2006)

Se også 
Godzilla
Gyaos

Kaiju
Kløverlæderkrone

 
Kløverlæderkrone (Ptelea trifoliata), også skrevet Kløver-Læderkrone, er et lille træ eller ofte bare en busk med ganske få udspærrede grene. Skuddene er slanke med u-formde bladar. Rodbarken har en skarp, aromatisk lugt. Blomsterne dufter kraftigt, når duggen falder.

Beskrivelse 
Barken er først grøn, så gulbrun og til sidst brun med mange lyse korkporer. Gamle grene og stammen kan få en bark, som er gråbrun og fint furet. Knopperne er  spredtstillede, korte, lysebrune og hårede. Bladene er 3-koblede med elliptiske, helrandede småblade. Begge bladsider er ensartet græsgrønne med lyse kirtler. Høstfarven er gulgrøn til lysende gul. 

Blomstringen sker i juni med en efterblomstring i august. Blomsterne er 5-tallige og regelmæssige med gulgrønne kronblade. Frugterne er flade, vingede nødder med to frø.

Rodnettet er højtliggende og iltkrævende. 

Højde x bredde og årlig tilvækst: 3,00 x 3,00 m (30 x 30 cm/år). I hjemlandet dog betydeligt mere.

Hjemsted 
Kløverlæderkrone er udbredt fra Ontario i Canada til Oaxaca i Mexico. Den foretrækker et letskygget voksested med en mager og porøs, men fugtig jordbund. 

På Piedmont og Blue Ridge bjergene i Virginia (USA), findes arten sammen med bl.a. alleghenyprydløg, amerikansk alunrod, amerikansk blærespiræa, Asclepias verticillata (en silkeplante-art), blyantene, duftsumak, Eragrostis capillaris (en kærlighedsgræs-art), harlekinurt, hjortetaktræ, hvidask, Opuntia humifusa (en figenkaktus-art),  Phacelia dubia (en honningurt-art) og virginsk sneflokketræ.

Note 

Buske
Haveplanter
Frit Danmark (forening)

Frit Danmark er en politisk islamkritisk folkebevægelse baseret i Odense, der har som målsætning at Danmark skal være fri for (muslimsk) indvandring og deraf mottoet: "Frit Danmark Folkebevægelsen mod indvandring". Foreningen har været opstillet ved kommunalvalg og Regionalvalg i 2005 , 2009 og 2013. Foreningens formand er Michael Ellegaard.

Eksterne henvisninger 
 www.fritdk.dk – Foreningens hjemmeside 

Foreninger fra Danmark
Ahuachapán

Ahuachapán er en by i det vestlige El Salvador, med et indbyggertal (pr. 2007) på cirka 110.000. Byen er hovedstad i et departement af samme navn.

Byer i El Salvador
Sonsonate

Sonsonate er en by i det vestlige El Salvador, med et indbyggertal (pr. 2006) på cirka 110.000. Byen er hovedstad i et departement af samme navn.

Byer i El Salvador
Stockheim (Oberfranken)

Stockheim er en kommune i Landkreis Kronach i Regierungsbezirk Oberfranken i den tyske delstat Bayern.

Geografie 
Stockheim ligger i Naturpark Frankenwald i Haßlachdalen ved Bundesstraße 85, der også kendes som Bier- und Burgenstraße

Inddeling

Eksterne henvisninger 

 Webseite der Fördervereins für Bergbaugeschichte Stockheim/Neuhaus e.V.

Frankenwald
Choluteca

Choluteca er en by i det sydlige Honduras med  indbyggere. Byen er hovedstad i et departement af samme navn og ligger tæt ved grænserne til nabolandene El Salvador og Nicaragua.

Referencer 

Byer i Honduras
Comayagua

Comayagua er en by i det centrale Honduras, med et indbyggertal (pr. 2005) på cirka 60.000. Byen er hovedstad i et departement af samme navn.

Byer i Honduras
Adam Savage

Adam Whitney Savage (født 15. juli 1967 i San Francisco) er en amerikansk tv-vært og ekspert i special effects. Han er mest kendt for programmet MythBusters på Discovery Channel, hvor han og medværten Jamie Hyneman sætter mange myter på spil og tester om de nu også passer. Lige nu er han meget på Youtube kanalen "Tested" hvor han og en flok andre "nørder" laver kostumer til for eksempel Comic-con, laver one day builds, og har det ellers bare sjovt.

Hans yndlingsmetode når han laver disse one-day-builds (som er f.eks samlesæt, kostumer, eller diverse samleobjekter der sjovt nok har fået sit navn fordi de højst varer 24 timer) er weathering, som får det/den til at se ældre og mere vejrbidt ud.

Hans yndlingsspil er millipede, atari, og han har købt og istandsat arkademaskinen.

Eksterne henvisninger 
 

 

Tv-værter fra USA
Wienerkonventionen om færdselstavler og -signaler

Wienerkonventionen om færdselstavler og -signaler , Convention on Road Signs and Signals, er udgivet af UNECE, FNs økonomiske kommission for Europa, i Wien den 8. november 1968. Konventionen, der trådte i kraft 21. maj 1977, efterfulgte Geneveprotokollen om færdselstavler og -signaler fra 19. september 1949.

Konventionen beskriver hvordan færdselstavler, trafiksignaler og vejmarkeringer skal være udformet for at passe til en international standard. Tanken er at lette international trafik ved at standardisere færdselstavler og -signaler mellem forskellige lande.

Eksempler på skilte i konventionens lande

Eksterne henvisninger 

 Konventionens tekst

Færdselsregler
Symboler
Vejafmærkning
Cemre Kemer

Cemre Kemer (født 17. februar 1985 i Istanbul) er sanger, skuespiller og danser. Hun er med i den tyrkiske pige-musikgruppe Hepsi.

Eksterne henvisninger 
 

Sangere fra Tyrkiet
Skuespillere fra Tyrkiet
Dansere
Personer fra Istanbul
Juticalpa

Juticalpa er en by i det centrale Honduras, med et indbyggertal (pr. 2001) på cirka 31.000. Byen er hovedstad i departementet Olancho. 

Byer i Honduras
La Ceiba

La Ceiba er en by i det nordlige Honduras med et indbyggertal (pr. 2008) på cirka 180.000. Byen ligger på kysten ved det Caribiske Hav og blev grundlagt i 1877.

Eksterne henvisninger 

Byer i Honduras
Puerto Cortés

Puerto Cortés er en by i det nordlige Honduras, med et indbyggertal (pr. 2015) på cirka 200.000. Byen er opkaldt efter den spanske opdagelsesrejsende Hernan Cortes, og ligger på landets kyst til det Caribiske hav. Nord for San Pedro Sula og vest for Omoa.  

Puerto Cortes har den tredjevigtiste havn i Mellemamerika. Byen er vokset meget i løbet af sidste 10 år, da nye virksomheder er kommet til byen og flere indbyggere finder Puerto Cortes en attraktiv by. Puerto Cortes blev grundtlagt i 1524, og blev kaldt Puerto Caballos, (Hestehavn).

Byer i Honduras
San Pedro Sula

San Pedro Sula er en by i det nordvestlige Honduras, med et indbyggertal (pr. 2007) på cirka 1.000.000. Byen er dermed landets næststørste by efter hovedstaden Tegucigalpa. Den regnes for det industrielle centrum i Honduras.

Byen er stærkt præget af narko- og bandekriminalitet.
Ved en opgørelse udgivet i 2013 var San Pedro Sula den by i verden der havde den højeste mordrate.

Henvisninger 

Byer i Honduras
Ejnar Hans Jensen

Ejnar Hans Jensen (født 7. september 1937) er en dansk skuespiller.

Han blev uddannet på skuespillerskolen i Århus, 1964. Har gennem adskillige årtier optrådt på Århus Teater. Ved siden af teateret er det blevet til enkelte optrædener i radiospil og tv-produktioner.

Udvalg af roller

Teaterproduktioner 

 Mein Kampf – (som Schlomo Herzl), Svalegangen
 Giraffen fra New Orleans – (som M. Pinnemand), Århus Teater
 La Cage aux Folles (som "Edvard Dindon")' Århus Teater 1987
 Lyset over Skagen – (som P.S. Krøyer), Svalegangen 1989
 Hjælp, det er jul – (som familefaderen), Århus Teater 1989 og 1990
 Sanering – (Inspektøren), Århus Teater 1992
 Gösta Berlings Saga – (Kaptajn Kristian Berg), Århus Teater

Radiospil 
 De røde fjer
 Valdemar Atterdag
 Jul i mormors hus

Tv-produktioner 
 Jul på Slottet – (som alkymisten Astralius), 1986
 Dronningens Flyttedag – (som amatørdramatikeren Hannibal), 1992
 Hallo det er jul – (som postbudet), 1995
 Krøniken -(som lægen), 2006

Eksterne henvisninger 
 

Skuespillere fra Danmark
Tettau (Oberfranken)

Tettau er en købstad (markt) i Landkreis Kronach i Regierungsbezirk Oberfranken i den tyske delstat Bayern.

Geografi 
Tettau ligger i den nordlige del af Naturpark Frankenwald ved foden af den historiske grænsevej Rennsteig.

Inddeling 
I kommunen ligger ud over Tettau, landsbyerne:
 Alexanderhütte
 Kleintettau
 Langenau
 Sattelgrund
 Schauberg
Kleintettau, Langenau og Tettau var indtil 1978 selvstændige kommuner.

Eksterne henvisninger 

 TettauNachrichten 

Frankenwald
YMCA

Young Men's Christian Association (YMCA eller the Y) blev stiftet den 6. juni 1844 i London i England af George Williams. Den oprindelige hensigt med organisationen var at følge kristne principper i praksis. Unge mænd, som kom til London for at arbejde, levede ofte under usle og usikre forhold, og YMCA satte ind på at erstatte et liv på gaden med bøn og bibelstudier. YMCA's ide var usædvanlig, fordi den overskred de ellers faste skel, der fandtes mellem de forskellige kirker og sociale klasser i England dengang. Denne åbenhed skulle føre til, at YMCA kom til at være for både mænd, kvinder og børn, uanset race, religion og nationalitet. Målet om at tilgodese de sociale behov i samfundet blev sat højt i starten. Siden 1844 er YMCA vokset til at blive en verdensomspændende bevægelse med mere end 45 millioner medlemmer fra 124 nationale forbund. Disse nationale forbund hører under verdensorganisationen Alliance of YMCA. De danske forbund under Alliance of YMCA hedder KFUM og KFUK i Danmark.

Kristne organisationer
Barbarisme

En barbarisme, ikke at forveksle med barbari, er en fejlagtig og fremmed brug af sproget. Barbarismer er ofte vendinger og ordstillinger, som er importeret fra et andet sprog, som opfattes som fremmede. Selve ordet "barbarisme" kommer af græsk, hvor det betegnede den måde som barbarene benyttede det græske sprog. Betegnelsen kan godt opfattes nedsættende, da den antyder at ikke-danskere er barbarer.

Eksempler på hyppige barbarismer i dansk 
Et hyppigt eksempel er, hvor ordet "venligst" får en ordstilling, der minder om det engelske "please" (Venligst sæt bøgerne på plads efter brug). Denne er efter al sandsynlighed modelleret efter det engelske "please put the books back after use", men er ikke korrekt dansk sprogbrug. Den korrekte danske ordstilling ville være: "Sæt venligst bøgerne på plads efter brug".

Se også 
 Danglish
 Anglicisme

Sprogforskning

de:Barbarismus
Teuschnitz

Teuschnitz er en by i Landkreis Kronach i Regierungsbezirk Oberfranken i den tyske delstat Bayern.
Den er administrationsby for Verwaltungsgemeinschaft Teuschnitz.

Geografi 
Teuschnitz ligger i Naturpark Frankenwald i nærheden af den gamle grænsevej Rennsteig, ca. 22 km nord for byen Kronach. Siden forvaltningsreformen i 1978 har Teuschnitz været administrationsby for Verwaltungsgemeinschaft Teuschnitz, som også omfatter kommunerne Tschirn og Reichenbach.

Inddeling 
Ud over Teuschnitz er der 3 landsbyer i kommunen:
 Haßlach (ved Teuschnitz)
 Rappoltengrün
 Wickendorf

Historie 
Teuschnitz er nævnt første gang i 1187 og har haft stadsrettigheder siden 1390.

Eksterne henvisninger 

Frankenwald
Tschirn

Tschirn er en kommune i Landkreis Kronach i Regierungsbezirk Oberfranken i den tyske delstat Bayern.
Den er en del af Verwaltungsgemeinschaft Teuschnitz.

Geografi 
Tschirn ligger i Naturpark Frankenwald.

Inddeling 
Ud over Tschirn, ligger i kommunen landsbyerne :
 Dobermühle
 Gemeindeschneidmühle

Historie 
Tschirn er nævnt første gang i 1276 som Gut Tschirn.

Eksterne henvisninger 

Frankenwald
Arbejdsnedbrydningsstruktur

Arbejdsnedbrydningsstruktur eller WBS (Work Breakdown Structure) er en metode inden for projektledelse og Systems Engineering til at strukturere og opdele et projekt i et hierarki af stadig mindre elementer eller opgaver. Nedbrydningen kan gøre det nemmere at organisere arbejdet i projektet og vurdere de tidsmæssige forhold og de samlede omkostninger.

Opdeling i aktiviteter ud fra projektets målsætning 
Nedbrydning er det første trin i planlægningsprocessen, hvor man vurderer, hvordan projektet kan opdeles i nogle mindre enheder. Med udgangspunkt i projektets målsætning besluttes en række indsatsområder, som herefter opdeles i en række milepæle, og som igen opdeles i en række aktiviteter, som hver især fører frem til en eller flere leverancer i målsætningen. Indenfor de enkelte aktiviteter kan der være behov for at nedbryde yderligere, indtil arbejdet er så overskueligt og gennemskueligt, at det kan uddelegeres og styres sikkert i sin udførelse.

Nedbrydning skal skabe overblik 
Ofte anvendes indsatsområderne også til at organisere projektet efter, f.eks. kan et indsatsområde være et ansvarsområde med en delprojektleder tilknyttet. Det kan f.eks. være et byggeprojekt hvor indsatsområderne kunne være murerarbejde, tømrerarbejde, VVS, el osv. Indsatsområderne benyttes for at sætte fokus på væsentlige områder eller problemstillinger i projektet.

Når indsatsområderne er fastlagt, er næste trin at finde ud af, hvordan man kommer fra startsituationen til målet indenfor hver enkelt indsatsområde. Hvilke delresultater (milepæle) skal frembringes på vej mod målet. Dette kan gøres ved at spørge med, hvordan skal det gøres, eller hvad skal være leveret, for at målet er nået?

Industri
Ledelse